Diari Oficial de la Generalitat Valenciana


Sumari del DOGV 6886, del 22-10-2012 (2012/9379)

RESOLUCIÓ de 28 de setembre de 2012, de l'Alcaldia, sobre concessió de subvencions per a reparar els danys produïts pels incendis referits en el Decret 112/2012, de 6 de juliol, del Consell.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6886

Data del DOGV
:   22-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9379


Data del document
:   28-09-2012

Organisme emissor
:   Ajuntament de Viver

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de setembre de 2012, de l'Alcaldia, sobre concessió de subvencions per a reparar els danys produïts pels incendis referits en el Decret 112/2012, de 6 de juliol, del Consell. [2012/9379]  
Manuel Alberto Bello Souto, secretari interventor de l'Ajuntament de Viver (Castelló), certifique:   
Que pel Decret de l'Alcaldia número 84G/12, de data 28 de setembre de 2012, es va resoldre:   
Vist que els dies 30 de juny i 1 i 2 de juliol determinades parcel·les de titularitat privada del terme de Viver s'han vist afectades per l'incendi iniciat el 29 de juny al terme municipal d'Andilla, província de València.  
Vist que l'incendi esmentat, i pel que fa al terme municipal de Viver, en va afectar una petita part de la superfície, fonamentalment de parcel·les de cultiu de titulars particulars en una superfície pròxima a les 6 o 7 hectàrees.  
Vist que a fi de pal·liar els efectes i els danys que l'incendi va originar als municipis que hi van resultar afectats, la Generalitat Valenciana va dictar el Decret 112/2012, de 6 de juliol de 2012, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012.  
Vist que l'Alcaldia de l'Ajuntament de Viver va firmar un conveni previst en l'article 5 del Decret 112/2012 esmentat, i que este Ajuntament assumix en conseqüència la funció d'entitat col·laboradora de la Generalitat Valenciana, tal com disposa la Llei 38/2003, de 17 de novembre, General de Subvencions.  
Vist, com es numera anteriorment, que la superfície del terme municipal de Viver afectada per l'incendi correspon a parcel·les rústiques cultivades pels seus titulars i que les parcel·les esmentades estan afectades a una activitat agrícola i ramadera que tradicionalment ha suposat el medi de vida principal dels seus titulars.  
Vistes i examinades les sol·licituds i la documentació de què s'acompanyen, presentades en este ajuntament com a entitat col·laboradora.  
Vistes les actes d'inspecció i valoració de danys subscrites per la tècnica de l'Ocapa Alt Palància, M. Ángeles Palau Pérez, en data 3 de setembre de 2012.  
  
Esta Alcaldia resol:  
  
Primer  
Estimar les sol·licituds d'ajudes per a reparar els danys produïts per l'incendi forestal que va afectar entre altres este terme municipal, a l'empara del que establix el Decret 112/2012, de 6 de juliol, tendents a la recuperació de la capacitat productiva dels cultius, i concedir-les amb càrrec a l'aplicació pressupostària 4.7.770 i als beneficiaris indicats, i per l'import i tipus, en la relació que s'assenyala continuació:  
  
Titular Núm. expedient Polígon Parcel·la Quantia  
 concedida  
Concepció Pérez Pérez 1 97 532 576,94 €  
Pilar Lázaro Clemente 2 26 32 207,81 €  
Pilar Lázaro Clemente 3 26 33 324,20 €  
Pilar Lázaro Clemente 4 26 34 203,04 €  
Pilar Lázaro Clemente 5 26 38 745,07 €  
Pilar Lázaro Clemente 6 26 41 547,27 €  
Pilar Lázaro Clemente 7 26 43 1.239,56 €  
Pilar Lázaro Clemente 8 26 68 724,56 €  
Pilar Lázaro Clemente 9 26 94 301,45 €  
Pilar Lázaro Clemente 10 26 95 83,82 €  
  
Segon  
Desestimar les sol·licituds d'ajudes per a reparar els danys produïts per l'incendi forestal que va afectar entre altres este terme municipal, d'acord amb el que establix el Decret 112/2012, de 6 de juliol de 2012, tendents a la recuperació de la capacitat productiva dels cultius, presentades pels titulars indicats, desestimació motivada en la forma que s'assenyala en la relació següent:  
  
Titular Núm. expedient Polígon Parcel·la Motiu  
Pilar Lázaro Clemente 11 28 31 5  
Pilar Lázaro Clemente 12 26 49 5  
Pilar Lázaro Clemente 13 26 142 2   
  
Tercer  
Notificar esta resolució a les persones interessades en la forma preceptiva.  
  
Quart  
Publicar en el Diari Oficial de la Comunitat Valenciana esta resolució tal com disposa l'article 18 de la Llei 38/2003, de 7 de novembre, General de Subvencions.  
  
Quint  
Assenyalar als beneficiaris de les ajudes que la concessió de la subvenció acordada comporta l'assumpció de les següents obligacions, d'acord amb el que disposa l'article 8 de l'Orde 7/2012, d'11 de juliol, de la Conselleria de Governació, per la qual es desplega el Decret 112/2012, de 6 de juliol, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012:  
A. Amb caràcter general  
a) Comunicar a l'entitat col·laboradora l'obtenció d'altres subvencions, ajudes, ingressos o recursos procedents de qualssevol administració o ens públics o privats, i concedits per a la mateixa finalitat prevista en el decret mencionat. Esta comunicació s'haurà d'efectuar tan prompte com es conega, i en tot cas, amb anterioritat a la justificació de l'aplicació donada als fons percebuts.  
  
b) Procedir a reintegrar els fons percebuts en els casos establits en l'article 37 de la Llei 38/2003, de 17 de novembre, General de Subvencions.  
B. En els casos inclosos en el capítol II del títol I del Decret 112/2012, de 6 de juliol, del Consell, a més de les obligacions anteriors, les següents:  
a) Realitzar l'activitat que fonamenta la concessió de la subvenció.  
  
b) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de la subvenció.  
c) Conservar els documents justificatius de l'aplicació dels fons rebuts mentre puguen ser objecte de les actuacions de comprovació i control.  
d) Sotmetre's a les actuacions de comprovació i control financer que corresponen a la Intervenció General de la Generalitat, en relació amb la subvenció concedida així com a les actuacions que ha d'efectuar la Conselleria de Governació en relació amb l'objecte i la destinació de l'ajuda concedida.  
e) Justificar davant de l'entitat col·laboradora respectiva l'ajuda en els termes i terminis previstos en l'orde esmentada.  
  
Sext  
Donar compte d'esta resolució al Ple de la corporació en la primera sessió que tinga lloc.  
I perquè conste i tinga els efectes oportuns, expedisc este certificat d'orde i amb el vistiplau de l'alcalde.  
  
Viver, 28 de setembre de 2012.- L'alcalde: Patricio Gómez Gómez. El secretari: Manuel Alberto Bello Souto.